Verveelde 89-jarige plaas skreeusnaakse advertensie waarin hy smeek om werk
JY LEES NOU Verveelde 89-jarige plaas skreeusnaakse advertensie waarin hy smeek om werk
Joe Bartley glo aftree is vir die voëls en dat hy besig is om dood te gaan van verveeldheid. Daarom het hy 'n advertensie in 'n plaaslike koerant geplaas waarin hy vra om werk.
Die meeste van ons kan nie wag om skoene uit te skop en ons loopbane vaarwel toe te roep wanneer ons eendag aftree nie. Dis dalk die enigste rede waarom jy skaars kan wag om jou 60's te bereik, want dan weet jy die salige lewe as afgetredene is naby. Maar een bejaarde glo aftree is vir die voëls. Joe Bartley van die dorpie Paignton in Engeland het onlangs sy 89ste verjaardag gevier. En die senior burger meen hy is besig om dood te gaan van verveeldheid. Daarom het Joe onlangs 'n advertensie in sy plaaslike dagblad laat publiseer. "Werk gesoek. Senior burger. 89 jaar oud. Soek werk in die Paignton-gebied. 20+ ure per week. Kan nog skoonmaak, ligte tuinwerk doen, DIY-projekte en enigiets."
An 89-year-old former soldier, looking for work, says he cannot face living on benefits https://t.co/h3w7pJv0iv pic.twitter.com/umZgETJB2G — The Times of London (@thetimes) November 30, 2016
En net indien iemand sou twyfel in sy bekwaamheid, voeg hy by: "Verwysings beskikbaar." Volgens Metro is die oudsoldaat moeg daarvoor om by die huis te sit en niks te doen nie. Trouens, Joe meen dis asof hy in alleenaanhouding leef sedert sy vrou twee jaar gelede oorlede is. Joe vertel hy was nog altyd 'n aktiewe mens en nog nooit 'n televisiekyker nie. "Ek lees graag, maar jy kan dit nie heeltyd doen nie," vertel hy. Hy meen hy sal graag net so vyf uur per dag wil werk – genoeg om sy huur mee te betaal.
Joe Bartley, 89-Year-Old Veteran, Wants A Job To Keep From 'Dying Of Boredom' https://t.co/Ghjo7vDavi pic.twitter.com/tGkRfZy8mB — A??a?yaw (@SCOJAY_) November 29, 2016
Joe het eers op 83 afgetree. Hy het sy lewe lank as uithangbordvervaardiger gewerk. "Ek oorleef tans van 'n toelaag van die staat, maar ek sal veel eerder my eie geld verdien soos ek my lewe lank gedoen het. In daardie opsig is ek oudmodies." Net 'n paar dae nadat Joe die advertensie geplaas het, het hy vir 'n onderhoud by 'n plaaslike koffiekroeg gegaan wat daar en dan vir hom 'n werkie aangebied het. Aanhouer wen!